**256/2022. (X.26.) GJB számú határozat**

1. A Gazdasági és Jogi Bizottság a „*Javaslat a SZOVA NZrt. tulajdonában álló ingatlanon megvalósítandó napelemparkkal kapcsolatos döntések meghozatalára*” című előterjesztést megtárgyalta, és a „Megújuló Szombathely – tiszta energia saját erőből” című TOP-6.5.2-15-SH1-2016-00001 azonosító számú projekttel kapcsolatos döntések meghozataláról szóló határozati javaslatot az előterjesztésben foglaltak szerint javasolja a Közgyűlésnek elfogadásra.
2. A Gazdasági és Jogi Bizottság a Szombathelyi Távhőszolgáltató Kft. „Megújuló energián alapuló távfűtési rendszer korszerűsítése és fejlesztése” című 2022/MA/TÁVHŐ/01 azonosító számú felhívásra benyújtandó pályázatáról szóló, az ülésen kiosztott határozati javaslatot a Közgyűlésnek elfogadásra javasolja.

**Felelős:** Bokányi Adrienn, a Bizottság elnöke

/a végrehajtás előkészítéséért:

Nagyné Dr. Gats Andrea, a Jogi és Képviselői Osztály vezetője,

Kovács Cecília, a SZOVA Nonprofit Zrt. vezérigazgatója

Molnár Miklós, a Szombathelyi Távhőszolgáltató Kft. ügyvezetője/

**Határidő:** 2022. október 27.